DEMCO คว้างานพัฒนาระบบน้ำประปาในลาว 30 ปีตีมูลค่าราว 871 ลบ.
DEMCO คว้างานพัฒนาระบบน้ำประปาในลาว 30 ปีตีมูลค่าราว 871 ลบ.
3 มิ.ย. 2558

บริษัท เด็มโก้ จำกัด (มหาชน) หรือ DEMCO ระบุว่า บริษัท เด็มโก้ เดอร์ ลาว ซึ่งเป็นบริษัทย่อยได้รับสัมปทานโครงการพัฒนาระบบน้ำประปา เพื่อจำหน่ายน้ำประปาให้รัฐวิสาหกิจน้ำประปา แขวงหลวงพระบาง สาธารณรัฐประชาธิปไตยประชาชนลาว โดยมีมูลค่าการลงทุน 27,096,504 เหรียญสหรัฐ (หรือประมาณ 871 ล้านบาทไทย ณ เวลา 9.23 น.) โดยได้รับสัมปทานตั้งแต่วันที่ 5 พ.ค.58 เป็นเวลา 30 ปี
สำหรับโครงการดังกล่าว เป็นสัมปทานการผลิตน้ำประปา จำหน่ายให้แก่ประปาหลวงพระบางในพื้นที่เขตเทศบาล และทางตอนใต้ของพื้นที่แขวง กำลังการผลิตเริ่มต้น 14,400 คิว/วัน และจะขยายกำลังการผลิตเพิ่มเป็น 43,200 คิว/วัน ในปี 2578 โดยโครงการตั้งอยู่บ้านผานม เมืองหลวงพระบาง แขวงหลวงพระบาง ในลาว